उत्तराखण्ड क के कुमाऊँ मडल में जिला मुख्यालय अल्मोड़ा से 60 कि०मी० उत्तर पश्चिम में द्वाराहाट अवस्थित है। यह स्थल समुद्र तल से 1674 मीटर ऊंचाई पर स्थित है। द्वाराहाट के उत्तर में द्रोणागिरि (दुनागिरि) का प्रसिद्ध मंदिर है, जहाँ लोग मन्नत मानते हैं। द्वाराहाट में हाट शब्द हट्ट का अपभ्रंश है, जिसका अर्थ बाजार होता है। वर्तमान समय में वहाँ एक छोटा बाजार प्राचीन हाट शब्द की सार्थकता को सिद्ध करता है। जिसमें स्थानीय लोग तथा पर्यटक अपनी आवश्यकताओं की आपूर्ति कर लेते हैं। ताराचन्द्र त्रिपाठी ने ऐतिहासिक नगर ब्रह्मपुर की पहचान कुमाऊँ के द्वाराहाट या प्राचीन हाट वमनपुरी को ब्रह्मपुर का वर्तमान रूप माना है। द्वाराहाट में बहुत दूर तक पुराने नगर के चिन्ह मिलते हैं और मंदिरों की संख्या दर्जन के करीब होगी। ये मंदिर बिल्कुल खाली हैं। जिन मंदिरों में मूर्तियाँ हैं, वे भी बहुत कम मात्रा में तथा कुछ बची हुई, टुटी हुई अवस्था में हैं।